КРАТЪК ФИНАНСОВО – ТЪРГОВСКИ БИЗНЕС РЕЧНИК

А

Абсолютна рента – поземлена рента, която се получава от всички участъци земя, независимо от плодородието и 
местоположението им. Органическият състав на капитала в сел.ст-во е по-нисък, отколкото в пром-стта, поради това на 
единица капитал се създава по-голяма ПРИНАДЕНА СТОЙНОСТ. Образува се излишък от принадена стойност над 
обществената прозв. цена на сел.стоп. продукти, които по силата на монопола на частната собственост върху земята 
се присвоява от поземлените собственици във формата на а.р.

Абстрактен труд – изразходване на човешка работна сила, въобще, независимо от нейната конкретна форма. А.т. 
създава собствеността на стоката. Той е обществена форма на труда, присъща само на стоковото стопанство. Прост – 
неквалифициран, и сложен – умножен прост труд; квалифициран.

Авал - Особено поръчителство, специално при запис на заповед. Отговорността на авалиста винаги е солидарна.

Авизо – известие за извършена или предстояща търговска или платежна операция. Употребява се в банковата 
практика като съобщение за заверяване (кредитно авизо) или за задължаване (дебитно авизо) на клиентска, 
кореспондентска или клирингова сделка, а също и за получен превод, открит акредитив, издадена менителница, 
предстоящо плащане, издадена гаранция и пр.

Авоар (фр) – парични средства по разплащателна, текуща и влогова сметка или в чужда валута, по сметка в чужбина, 
с която титулярът разполага.

Авоар - парична сума или вземане по сметка, намираща се в друго лице или кредитен институт, с която собственикът 
може да се разпорежда.При международните плащания под А. се разбират всички видове парични вземания от 
чуждестранни лица, платими при поискване, които физическите и юридическите лица от дадена страна имат и които им 
дават право за получаване на чуждестранна валута. Към а. се отнасят сумите по текущи сметки при чуждестранните 
банки, а също и чекове, трети преводи и акредитиви, издадени в чуждестранна валута. А. бива: свободен – използва 
се без ограничения, блокиран –под разпореждане на държавата или банката, при която се намира, и подчинен – с 
определен режим на ползване. В счетоводен и банков смисъл А. е разполагаема сума по разплащателна или влогова 
сметка.

Ажио - повишаване курса на парични знакове, полици и ценни книжа (акции и облигации) срещу тяхната номинална 
стойност.

Ажиотаж – спекулативни операции на борсата с цел изкуствено повишаване или понижаване цените на ценните книжа 
или на стоките.

Ажиотаж – спекулативно повишаване или спадане на курсовете на ценните книжа чрез тяхното изкуствено търсене или 
предлагане на борсата.

Ажур – редовно в сметководни книжа вписване приходи и разходи в деня на извършването им.

Ажустирам – правилно приключвам книговодни сметки.

Акапарирам – закупувам много стоки.

Акорд – система на отчитане и заплащане на труда в зависимост от общия обем на извършената работа и получената 
продукция.Бива индивидуален и групов

Акредитив – даване някому право (писмено) за получаване пари от трето лице или учреждение, за сметка на лицето 
или учреждението (банка,поща), което дава това право;документът потвърждаващ това право.

Акредитив - Форма за финансиране или гарантиране на сделки, при която клиентът на банката (наредител) й 
нарежда да плати на трето лице при изпълнение на условията, поставени при откриване на акредитива. Има различни 
видове акредитиви. Най-разпространен е документарният акредитив. Това е неотменим ангажимент на банката да 
осъществи плащане за стоки и услуги по нареждане на вносителя в полза на износителя, на определена сума веднага 
(на виждане) или на по-късна дата (с отложено плащане срещу акцептиране на трата), при предоставяне от износителя 
на определени документи. Финансовият стенд бай акредитив задължава банката да плати на трета страна-
бенефициент, ако клиентът не плати задълженията си. Подобни са и гаранциите за добро изпълнение. Те задължават 
банката да плати на трета страна-бенефициент, ако клиентът, за когото е открита сметката, не изпълни уговореното.

Акредитив – писмен или телеграфен ангажимент на банка да заплати на дадено физическо или юридическо лице 
определена сума изцяло или на части в определен срок по нареждане и за сметка на свой клиент или кореспондент 
срещу представяне на съответни документи и при спазване на определени условия. А.може да се използва при 
търговски и нетърговски плащания. В първия случай банката плаща срещу представяне на стокови документи. Този 
акредитив се нарича стоков (документарен) и обслужва външната търговия. Документирания акредитив бива:

1. Отменяем и неотменяем – с оглед на ангажимента, който банката поема. Отменяемият а. е форма на плащане, 
при която наредителят може да изменя или отменя във всеки момент открития по негово нареждане а. или да изменя и 
допълва неговите условия, без да е необходимо съгласието на бенефициента (продавача). Неотменяемият 
акредитив е твърдо задължение на банката, която го е открила, по отношение на бенифициента да изплати 
акредитивната сума в определен срок, след като се изпълнят акредитивните условия. Така поетият ангажимент не 
може да се отмени нито по искане на банката, нито по нареждане на купувача до изтичане на определен срок. Твърдият 
ангажимент на банката към продавача (бенефициента) е причината неотменяемият акредитив да бъде търсен като 
сигурно средство за уреждане на външнотърговските плащания.

2. Непотвърден и потвърден - с оглед на ролята на банката на продавача. Непотвърден а. – банката, която го е 
открила, възлага на банката на продавача да уведоми (авизира) последния за откриването, без да поема каквото и да 
било друго задължение за плащане. Потвърден а. - банката на продавача или трета банка освен авизирането 
прибавя и с воето потвърждение, т.е. поема задължение да плати сумата при условията посочени в а.

3. Прехвърляем и непрехвърляем – в зависимост от това, дали се допуска използването му от друг бенифициент или 
не.

4. Делим и неделим – с оглед на това, дали може да се използва еднократно или на части.

5. Срочен и безсрочен – с оглед на означения срок.

Акредитация – упълномощение за получаване на пари от физическо или юридическо лице или за извършване на 
търг.операция.

А-конто – за сметка.

Актив – част от счетоводни баланс на фирма, в която се групират средствата на фирмата по състав и разпределение. 
А. е всяко нещо, което е притежание на дадена фирма и представлява ценност. А. са материални (стоки, недвижима 
собственост, пари и др.) и нематериални (патенти, лицензи, търговски марки, дългови вземания към трети лица).

Акцент – (1) писмено съгласие за сключване на договор при опоределен от другата страна условия. (2) – писмено 
съгласие за приемане задължението по полица. (3) – при акцентната форма за плащане – писмено или мълчаливо 
съгласие на платеца за изплащане на суми по направено срещу него платежно искане.

Акцепт – надпис на гърба на полица, който свидетелствува, че надписвачът (акцептантът) е приел да изплати полицата 
на падежа.

Акцептирам – приемам полица за изплащане, одобрявам

Акциз – държавен косвен данък върху продукти за масово птрбление (захар,газ,тютюн и др.). Събира се от 
производителя или търговеца. Чрез цените се прехвърля върху потребителя.

Акция – вид ценна книга, за внесен дял в капитала на акционерно дружество, даваща право за получаване на част от 
печалбата на компанията (дивидент) и за участие в управлението и.

Акция – ценна книга удостоверяваща размера на дяловото участия и правата и задълженията на акционера в 
акционерното дружество. Размерът на дяловото участие се определя от паричната сума означена върху акцията. 
Притежателят на а. има право да получава припадащата се част от печалбите на дружеството под формата на 
дивиденти. Отговорността на притежателя на а. за задълженията на дружеството се ограничава до размера на сумата 
от притежаваните акции. Тъй като а. материализират определени права (на част от основния капитал, на дивидент, на 
участие в управлението на дружеството, на контрол), те се превръщат в своеобразна стока, имаща освен номинална и 
пазарна или курсова цена. Курсът на а. зависи от доходите, които носи.

Акционерно дружество(АД) – компания, изградена на принципа на акционерното участие.участниците в АД са 
ограничено отговорни до размера на акцииите си. Печалбата се разпределя във вид на дивидент за всяка акция. Чрез 
системата на участие управителния съвет притежава контролен пакет акции (30-40% и повече) в основното АД.

Алпари – пълно съотвтествие на борсовата цена на книжа с тяхната номинална стойност; пълно съответствие на 
номиналната цена на книжните пари със златната валута.

Амбулантен – ходещ, подвижен, пътуващ; амбулантна търговия – продажба стоки с колички по улиците или с 
разнасяне по домовете.

Амортизация – обезценяване на оборудването, вследствие изхабяването при неговата употреба. А.е паричен израз на 
изхабяването на осн.фондове; част от стойността им, която постепенно се прехвърля в стойността на произведената 
продукция. За възстановяването на осн. фондове се правят периодични отчисления от стойността им, които 
съответстват на физ. и моралното им изхабяване. Год. размер на отчисленията се определя от амортизационните 
норми, които съдеиствуват за правилно планиране на възпроизводството на осн. фондове. Амортизационните 
отчисления на основните произв. фондове се набират във фонд. ”Разширяване и техн.усъвършенстване” в 
предприятията и стопанските организации.

Означава още:

-погасяване на дълг чрез периодични вноски;

-намаляване ценността на имот, обложен с данъци;

-признаване на един дълг за недейстивтелен.

Амортификация – официално обновяване за официално анулирани изгубени права или документи.

Ангра – на едро.

Ангросист – търговец на едро.

Антиципация – плащане на дълг преди срока.

Анюитети - Погасителен план, който предвижда погасяване на равни вноски. За да се получи изравняването, през 
първите месеци или години се погасява много малка част от главницата и се плащат предимно лихви (които в началото 
са големи, тъй като дългът си е почти непокътнат). Тоест през периода на изплащане лихвите намаляват, а 
плащанията по главницата растат. Анюитетните вноски са за предпочитане през периоди на висока инфлация. Виж и 
Рати

Апорт – вноските, които отделни членове на търговското дружество правят свое дялово участие в основния капитал на 
дружеството с имущества вместо с пари. Такива имущества могат да бъдат недвижими вещи;машини, съоръжения, 
транспортни средства, канцеларски предмети и пр.; недвижими имоти или вещни права.

Аренда – наемане със срок главно на недвижими имоти (земя, сграда, помещение и т.н) срещу известно плащане с 
право да се използуват и извличат доходи от тях; арендно заплащане за използуване на имот.

Асигнация - книжна пара, банкнота.

АТМ - Банкомат, устройство за теглене на пари от карта. На АТМ може още да се сменя ПИН код, да се плащат сметки, 
да се извършват преводи или да се проверява салдо. 

Аукцион – периодично деиствуващ стоков пазар, на който чрез публично или тайно наддаване се извършва продажба 
на определени видове и качествени стоки.

Б

Базирян – търговец, продавач, търгаш.

Базис, икономически – в учението на историческия материализъм – съвкупност от прозиводителните сили и 
производствените отношения на обществото, съставяща реалната основа, върху която се издига правната и 
политическата надстройка и на която отговарят определени форми на обществено съзнание.

Базисен лихвен процент (БЛП, Банков лихвен процент) - Определената от вътрешните правила на една търговска 
банка основа, спрямо която се начислява надбавка, диференцирана според риска или други параметри на заема. 
Обичайно БЛП се прилага при заеми с плаваща лихва, което трябва да се има предвид при сравняване на условията по 
заемите (например, ако прогнозите са за покачване на лихвите в сродносрочна перспектива, за предпочитане е договор 
с фиксирана лихва - виж).

Баланс – система от показатели, харктеризиращи към определена дата състоянието на явления, които се намират в 
постоянно изменение.

Баланс в книговодството – равносметка, сводна ведомост, която дава остатъка (салдото) на актива и пасива и така 
изобразява състоянието на предприятието в определен момент; съотношение, уравняване на приходи и разходи.

Банкрут - обявяване от съда, че физическо лице или фирма са неплатежоспособни, т.е., че не са в състояние да 
плащат задълженията си.

Бартер - процес, при който се осъществява размяна на стоки или услуги срещу стоки или услуги.

Безсрочен влог - Банков влог, който може да се тегли без предупреждение и без да се губи лихвата.

Бенефициент - трета страна, в полза на която се сключва договор или възникват права по банкова сделка (превод, чек, 
акредитив).

БИСЕРА - Система за обслужване на междубанкови клентски плащания в България

Бюджетен баланс – съотношение между приходи и разходи на държава или найните местни органи.

- търговски бюджет – съотношение между износа и вноса на стои в страната, което дава:а)активен б. (превишаване 
износа над вноса); б) пасивен б. (превишаване вноса над износа).

Бандерол – книжна ивица, удостоверяваща, заплащане на акциз или мито. Облепват се пакети с тютюн, изделия или 
продукти.

Банка – особен вид предприятие за парични и кредитни операции ( набиране на влогове и раздаване на кредити). Б. 
превръщат функиониращия капитал в заемен и заемния във функциониращ (т.е. приносящ печалба). Б. Събират всички 
парични доходи и ги предлагат на капиталистите. Днес банките са прераснали скромната роля на посредници и са 
станали монополисти, разполагащи с почти всичкия паричен капитал на едрите и дребни собственици, с по-голяма част 
от средството за производство в кап. икономика се специализират емисионни, търговски, фондови, ипотекарни и др. 
банки. Според правната форма – еднолични, дружествени (акционерни и корпоративни) и държавни. Чрез срастването 
на банковия с пром. Капитал възникват финансовия капитал и финансовата олигархия. Концентрацията на Б. създава 
крупни банкови обединения.

Банка, емисионна – б.имащи право да пускат в обръщение банкнотите.

Банкнота – бумага, книжна пара.

Банко – цена или курс, по който б. у себе си продава и купува ценни книжа.

Банкрут – несъстоятелен длъжник, фалирал, човек претърпял крах, оказал се несъстоятелен в нещо.

Банкрутирам – фалирам, пропадам.

Банкрутство – дългова несъстоятелност, прекратяване плащанията по задълженията си.

Бартер – бизнес сделка, при която се осъществява размяна на стоки в натура.

Бартерна сделка – сделка за доставка на стоки на компенсационни разменни начала, т.е. доставка на стоки срещу 
стоки.

Безработица – невъзможност на част от обществото да приложи труда си. Б.бива текуша, скрита и постоянна. Б. е 
проявление на закона на капиталистическото натрупване.

Билонна монета – непълноценна разменна монета (стотинкови монети). Употребява се в търг. оборот на дребно.

Бланка, полична – непопълнен поличен дълг.

Бланков кредит – кредит без материална гаранция, основан само на лично доверие към кредитиращия се; Б-ва 
полица –полица на която е поставено само името ма полицоиздавача, а текстът не е запълнен.

Бон – кредитен документ, даващ право на притежателя да получи в срок сума или ценности; вид паричен заместител.

Бонификация – спадане от цената на стоката, вследствие по-лошо качество отколкото предвиденото в договора, или 
случайно похабяване при транспортиране; обратна бонификация – надбавка на цената, ако качеството на стоката е 
по-високо от уговореното.

Бордеро - Документ, издаван от банките на техните клиенти за отчитане на сделките и операциите им. Например, 
бордеро за получена валута - удостоверява извършена операция по продажба или покупка на валута. 

БОРИКА - Банкова организация за разплащания с карти. БОРИКА има лиценз като системен оператор на платежната 
система за обслужване на плащания по операции с банкови карти на територията на страната. Тя осигурява 
авторизация на плащанията с банкови карти, издадени от местни банки на територията на страната. Освен това 
персонализира издаваните чрез дружеството карти, тества и сертифицира банкомати и ПОС терминали и т.н. БОРИКА 
има връзка с мрежите на MasterCard, Visa International (VISANET) и на American Express.

Борса –пазар на ценни книжа (фондова борса) и на масови заменими стоки (стокова б.) без тяхното предявяване. 
Сделките се извършват с мостри от предлаганите стоки от посредници маклери. Едрите борсови капиталисти 
прдизвикват изкуствено покачване или спадане на цените на стоки и ценни книжа чрез масовото им изкупуване (или 
продаване) в кратки срокове и реализират огромни печалби. Борсите водят регистрация на сделките, на б. се 
установяват курсовете на ценните книжа и акции, фиксират се цени на стоките и се съставят сведения за курсовете на 
котирането. Б.на труда – учреждение, което регистрира безработните и посредничи за намиране на работа.

Борсов индекс – показател, чрез който се изразява развитието на курсовете на дадена борса. В едни случаи се вземат 
под внимание всички курсове на акциите от даден клон или само даден брой акции, имащи определено влияние на 
борсата. В тези случаи може да се вземе под внимание и общата номинална стойност на акциите (претеглен индекс). В 
други случаи се определя курсът на дадени акции към дадена дата за 100 и отклоненията от тези курсове при 
последващите котировки се изразява в проценти.

Бордеро – извадка от сметководен документ, от сметки и др.т.; опис с който се придружават изпращани документи.

Брокер – борсов посредник, чрез който гражданите и фирмите продават и купиват акции и стоки. Има Б. 
специализирани по продажба на импортни стоки и едновременно кредитиране на чуждестранни доставчици.

Брокер – посредник на борсата. Б.само установява връзка между контрагентите във външнотърговската сделка за 
покупко-продажба на стоки, ценни книжа и валути. Това означава, че той представлява интересите на двете страни по 
сделката. На практика б. защитава по-добре интересите на този от контрагентите, който по-добре му плаща. Б. може да 
играе ролята и на комисионер. За извършените услуги той получава определено възнаграждение, наречено брокераж.

Бюджет – прогнозен финансов план на приходите и разходите на държава, учреждение, фирма, отделно лице за 
определен срок. Бюджетните приходи се набират от националното стопанство, данъците и таксите. 

В

Ваде – срок.

Валвация – определяне ценността на чуждестранна монета в държавната парична единица.

Валоризация - съвкупност от мерки за изкуствено повишаване на една стока (главно чрез съкращаване на нейното 
производство; съвкупност от мерки за повдигане курса на книжните пари.

Валута – вид парична система в дадена страна – златна, сребърна, биметалическа, книжнопарична, парична единица 
на една страна – евро, рубла, долар, франк, лира и др.; сумата на платежа посочена в полицата; чуждестранни 
парични знаци; кредитни и платежни документи, изразени в чуждестранни пар. единици (в междунар. разплащане).

В. бива: - конвертируема – свободно се разменя със злато и др. междунар. платежни средства; 

-ограничено конвертируема и неконвертируема

Валутен курс – цената на пар. единица на една страна, изразена в пар. единица на др.страна. Валутният курс е и 
принудителен – независим от пазарните колебания. Твърда В. – в. Е устойчива в курса, гарантиран със злато и други 
ценности; Падаща в. – валута обезценяваща се по отношение на своя номинал и на устойчивите валути на друите 
страни.

Валутен паритет – съотношението между кол-вото злато, което се съдържа във валутите на две страни (златното 
съдържание на лева - 0,759548 към златното съдържание на рублата – 0,987512; валутен паритет – 1,3).

Валута на плащането – чуждестранната валута, в която ще се извърши плащането по една външнотърговска валута.

Валутен дъмпинг – усилен, надут износ на стоки от страни със спадаща валута и по-високи златни цени.

Валутен дъмпинг – форма на конкурентна борба, при която чрез преднамерено по-голяма девалвация на 
националната валута се насърчава износът. При в.д. износителите имат възможност да предложат своите стоки на 
чуждестранните купувачи на по-ниски цени и да увеличат износа.

Валутен метал – метал от който се секат пълноценни монети, лежащи в основата на дадена парична система (злато, 
сребро).

Вальор - Датата, на която една сметка се заверява, или даден превод се смята за изпълнен, а ако става дума за 
депозит - датата, от която започва да тече лихва по него. 

Варант – свидетелства издавани от товарни складове за приемане, стоки за пазене; по тия документи стоката може да 
бъде заложена или продадена.

Варантен кредит – кредит срещу стоки, намиращи се в особени складове, с право на даване варанти.

Вирмент или директен превод - Плащане чрез нареждане на платеца, въз основа на което банката задължава 
сметката му и прехвърля сумата, посочена в нареждането по сметката на получателя.

Вексел – полица, менителница

Вересия – кредит

Вложена печалба – печалба, която се реинвестира (влага отново) в бизнеса и цели неговоторазрастване

Външна търговия - стокообмен (внос и износ) на една държава с друга; форма на междунар.стокова размяна.

Вътрешна търговия – форма на стокова размяна, обособила се в самостоятелен отрасъл на нар. стопанство.

Външни услуги – услуги, необходими за функционирането на бизнеса, но които нямат пряко отношение към 
произвеждания продукт или услуга (напр. телефонни услуги, разходи за гориво, за отопление и т.н.)

Г

Гарант – поръчител, лице, което представя гаранции, че ще плати дълговете на друго лице, ако то самото не може да 
направи това.

Гаранция в правото – средство за защита на право или обезпечаване на задължение (законна и договорна ипотека, 
залог, поръчителство и др.)

Гешефт – сделка, търговия

Годишен процент на разходите (ГПР) - Общият разход по един редовно обслужван кредит, изразен като годишен 
процент от сумата му. При изчисляването му се включват не само дължимите лихви, но и обичайните такси - 
еднократни (например, такса за разглеждане на документи) и периодични (например, такса за управление). По този 
начин се получава по-справедливо сравнение, тъй като съпътстващите разходи понякога са сериозни. Тъй като тези 
такси често са в абсолютна сума и някои от тях се събират предварително, ГПР е относително по-висок при по-малки 
или по-краткосрочни заеми.

Годишна лихва (ГЛ) - Това е проста лихва, която се отнася за период от 12 месеца. Почти винаги в тарифите се 
обявяват лихви на годишна база (освен с рекламна цел). При сравненията трябва да се има предвид следното: 
Фактическата лихва по едномесечен депозит за съответния период е равна на обявената лихва на годишна база, 
делено на 12. Ако обаче депозитът не се изтегли и лихвата по него се капитализира месец след месец, след една 
година ще е натрупана лихва, която надвишава обявената годишна лихва. Следователно годишната лихва ще бъде 
равна на фактическата лихва, която ще получите по едномесечен депозит, само ако задържите главницата една година 
и всеки месец теглите лихвата. Друг пример за неточно разкриване на информация: Ако депозитът е със срок над една 
година и е обявена лихвата, която ще получите на падежа, това може да не е проста годишна лихва, а лихва за целия 
период или дори капитализирана лихва (ако лихвите не се теглят авансово) за целия период. Виж и ефективна лихва.

Гратисен период - Когато става дума за кредит, гратисен период е период, през който не се погасява главница. 
Прилага се при сезонни бизнеси. Когато става дума за кредитна карта, това е периодът, примерно 45 дни, през който не 
се начислява лихва. Това облекчение в повечето случаи важи само за дълга, възникнал вследствие на пазаруване в 
магазин и само ако той се плати накуп. 

Д

Данък – безвъзмездно и задължително плащане в бюджета от доходите на юридически и физ. лица по установени в 
закона размери, за създаване на парични фондове, необходими за задоволяване на обществените потребности. Д. са 
средство за прехвърляне разходите на държавата върху трудещите се. Д. биват: преки и косвени, държавни и местни. 
Съществуват и : данък върху оборота, данък върху общия доход, данък върху добавената стойност, данък върху 
наследствата и др. Елементи на данъка: данъчен субект, данъчен обект, данъчна единица, мащаб на данъка и данъчно 
задължение.

Данък върху добавена стойност (ДДС) – данък с който стоките и услугите се облагат върху тяхната пазарна цена.

Дебит – лявата страница в търговски книжа, където се вписват всички налични постъпления по дадена сметка, както и 
числящи се по нея дългове и разходи (ср. кредит).

Дебитор – длъжник.

Дебитна карта - Банкова карта, чийто притежател разполага само със средствата, внесени по нея. В някои случаи 
картодържателите имат възможност за овърдрафт (виж).

Девалвация – парична реформа , обезценяване, намаляване от държавата металическото (златно, сребърно) 
съдържание на паричната единица. Официално понижаване стойността на паричната ед. или намаляване курса на 
книжните пари по отношение на златото или др. валути. Бива открита и скрита.

Девизи – платежни средства в чужда валута, банкови чекове и преводи, полици и акредитиви, срочни купони, 
облигации и др. Международно платежно средство.

Дегажман (фр) – освободен от задължения.

Декредитирам – намаляване кредита или доверието към някого.

Демонетизация – лишаване на монетата от функцията и на пари, осъществявано законодателен път с 
административно разпореждане, демонитизираната монета се цени само по стойността на съдържащия се в нея метал.

Деноминация – понижаване нарицателната цена, преименуване книжните парични знаци.

Депозит – парична сума или ценни книжа, които се поверяват на банки с краткосрочен кредит или на спестовни каси за 
пазене и използване, вноски в съдебни и административни учреждения – за обезпечаване на иск и др.

Депозитен сертификат - Удостоверение, издадено от банка на вложител, което може да бъде търгувано на паричния 
пазар, ако той иска да получи парите си незабавно.

Депозити на виждане - Депозити, които могат да се теглят в брой или се превеждат по други сметки без 
предварително известие. Виж текущи сметки.

Депорт – отстъпка, която се прави при срочните валутни или борсови операции от курса на сделките в брой. Ако курсът 
на срочната сделка е по-нисък от курса в брой, сделката е сключена с д. Срочната сделка с д. означава, че след 
изтичане на определен срок валутата или ценните книжа ще бъдат доставени по курс, по-нисък от курса, който се е 
прилагал в деня на сключване на сделката. Д. се определя по-малкото търсене на дадена валута или ценна книга.

Депресия – фаза от капиталистически цикъл, настъпва след икономическа криза. Характеризира се със застой в 
производството,липса на търсене на стоки, ниски цени, безработица, ниски работни заплати. Преминава във фазата на 
оживление.

Дефлация – метод на изход от инфлацията; изземване от обращение на излишните книжни пари. Повишава се 
покупателната сила на паричната единица и курсът икъм чуждите валути.

Джиро – форма на прехвърляне на ценна книга на заповед чрез подпис върху нея на притежателя; надпис върху гърба 
на полица за прехвърляне платежа другиму; търговски оборот.

Джиро – едностранно волеизявление, изразено в писмена форма на гърба менителничен ефект (менителница, запис 
на заповед, чек и др.) или на алонжа (прикрепен към търговския ефект бял лист, неразделна част от оригиналния), по 
силата на което легитимираният носител на менителничното вземане, притежател на документа (джирантът) 
установява друго лице (джиратар) като носител на правата, материализирани в ефекта, и поема солидарна отговорност 
към последващите кредитори да плати сумата по ефекта.

Дивидент – част от печалбата на акционерно дружество през отчетния период, която се изплаща на акционерите.

Дилър – специализиран пълномощник на банка, оторизиран да извършва от нейно име и за нейна сметка операции в 
чуждестранна валута. Д. сключва следните операции: арбитражни, срочни, предоставяне или получаване на депозити, 
покупко-продажба на чуждестранни банкноти. При поискване д. котира курсове “купува” и “продава”, по които той е 
готов да сключи сделки за обичайни суми.

Директна продажба – производителят продава направо на клиентите , без посредник.

Директен дебит - Виж Незабавно инкасо.

Дизажио (дизаджо) – отклонение към понижаване на курса на осн. парична единица. Обратно – ажио (аджо).

Дисконт – приемане на полици от банки или от частни лица със спадане процентите за неизтеклото до падежа време.

Дисконто – лихвен процент

Дисконтна политика – съвкупност от мерки, чрез които централната емисионна банка регулира сконтовия процент по 
краткосрочните задължения

Дисконтна политика – способ за регулиране на валутния курс и паричния пазар чрез повишаване или намаляване на 
сконтовия процес. Операциите по увеличаване или намаляване на сконтовия процес се провеждат от съответните 
централни емисионни банки. При състояние на пасив в текущия платежен баланс, което се изразява между другото и в 
спадане курса на националната валута, централната банка повишава сконтовия процес. Като резултат от това 
лихвеното равнище на кредитите в страната също се повишава. Привлечени от по-високото лихвено равнище, в 
страната нахлуват чуждестранни краткосрочни спекулативни капитали. Като резултат от този прилив на чуждестранна 
валута временно се стабилизира платежният баланс и се повишава курсът на националната валута. От друга страна, 
повишението на сконтовия процент и лихвеното равнище довежда до оскъпяване на кредита в страната и ограничаване 
кредитната дейност на банките. По този начин дисконтната политика се използва и като един от способите за 
насърчаване или ограничаване на кредита в страната.

Диспенсация – освобождаване от задължения

Диспонент – пълномощник на фирмата, разпоредител, управляващ; разполагащ със свободните суми от сметките на 
банкови кореспонденти или комисионери.

Документарен кредит - Кредит, който се отпуска от търговските банки на купувач на стоки. Банката се ангажира и 
изплаща стойността на закупените от клиента й стоки, като получава парите си от него след определен период от 
време при представянето на комплект от документи.

Документарно инкасо - Форма на плащане, чрез която дадена банка от името и за сметка на продавача инкасира 
(събира) дадено вземане, при което износителят нарежда на банката си да препрати стоково-разпоредителните 
документи на банката на вносителя с ангажимент да извърши инкасо, а тя ги предава на вносителя срещу плащане. 

Домицил – място за плащане на полица.

Домицилирана полица – полица, на която е означено място за платежа, различно от местожителството на 
полицодържателя.

Дотация – парична помощ.използва се за покриване загубите на организации и предприятия; доплащане.

Доходност – отношение на чистия доход, печалбата към себестойността на произведената продукция.изразено в 
проценти, дава нормата на рентабилността.

Дружество -1) договор между две или повече лица за обща стоп.дейност; 2) сдружение с нестоп. (идеална) цел, 
образувано по надлежния ред от граждани; управлява се по устав и има качеството на юридическа личност.

Дружество с ограничена отговорност (ООД) – компания,чиито собственици отговарят за нейните дългове само с 
дяловия си капитал, но не и с личната си собственост.

Длъжник – лице или фирма, които дължата пари.

Дълг – парите, които заемодателят дължи на кредитора.

Дъмпинг – продажба на стоки на външния пазар по цени, по-ниски от цените на вътрешния о световния пазар с цел да 
се отстранят конкурентите, да се завладее външния пазар и да се гарантират високи монополни цени на вътрешния 
пазар. Загубите от Д. се компенсират от цените на вътрешния пазар и с премии и субсидии от държавния бюджет. 
Разновидност е валутният Д. – чрез обезценяване на нац. валута, банките изкупуват по завишен курс чуждата валута от 
износителите, което компенсира разликата в цените.

Дъмпинг – едно от средствата на външнотърговската политика за засилване на износа и за конкурентна борба. 
Изразява се във временно силно понижаване на цените на стоките под тяхната себестойност с цел проникване и 
задържане на външните пазари и за отстраняване на конкурентите.

Държавен монопол – изключително право на държавата върху производството или търговията със стоки.

Дялов капитал – парите, инвестирани в компанията от нейните собственици.

Е

Е-банкиране - Целият спектър от услуги, които клиентът може да получава от дома или офиса, благодарение на 
съвременните технологии. Различаваме пасивно и активно банкиране в зависимост от това дали има възможност за 

нареждане на операции или клиентите имат право само да проверяват състоянието на сметката си и да извършват 
други справки. Е-банкирането ползва различни канали за комуникация - телефон, модем, но най-вече интернет.

Евалвация – оценка, изчисление.

Едноличен търговец – лице, което притежава фирма и единствено носи отговорност за нейното състояние.

Еквивалент – стока, в която се изразаява стойността на друга стока.

Експорт – износ на стоки в странство; количество и стойност на изнесените стоки.

Експидиционна бележка – документ, удостоверяващ доставката на дадени стоки. Уточнява вида, количеството, 
цената, датата на доставка.

Електронно портмоне - Пластмасова карта, по която са внесени пари. За разлика от дебитните карти, загубването или 
унищожаването му води до загуба на парите, тъй като няма връзка с банкова сметка и не може да се нареди 
блокирането на картата. Картата губи валидност при изчерпване на сумата и не може да се довнасят пари. Това 
неудобство се компенсира от по-ниски разходи.

Емисия – пускане на ценни книжа (акции, облигации), банкови билети, книжни пари.

Емитент – учреждение или предприятие, което пуска ценни книжа, банкноти или книжни пари.

Емисионен налог – неточно название, с което се означава оная част от имот и доход, която жителите на една страна 
губят от обезценяването на парите при инфлация.

Ефективен лихвен процент (ЕГЛ) - Лихвата, която би била платена, ако депозитът се олихвява веднъж годишно. 
Съществува известен разнобой при определянето на това понятие, вкл. при изчисленията на различните банки. 
Обикновено разликите се дължат на това, че става дума за различни инструменти - например, корпоративни облигации, 
лизинг или оценка на финансови инструменти. В банковата практика трактовките се доближават сложната лихва. Най-
често под ЕЛП се разбира процентът при сложно олихвяване, ако банката начислява лихва, по-често от един път 
годишно (напр. месечно, тримесечно и т.н.). 

Една по-оценъчна трактовка има предвид лихвения процент, необходим за дисконтиране на договорените парични 
потоци през срока на кредита до сума, която е равна на цената на придобиване на кредита. По тази причина, 
договорната лихва обикновено се коригира с всички такси, които са сходни с лихвата (например, изчисляват се 
периодично или са процент от главницата) и всякакви премии или отстъпки.

Eскроу-сметка - Разплащателна сметка със специално предназначение, определено като такова от страните по 
договора, които уговарят условията за ползване на средствата. Използва се например при приватизацията, когато част 
от цената на сделката се блокира, в случай че възникнат бъдещи претенции (за скрити задължения и пр.).

Еурибор (Euro Interbank Offered Rate) - Новият референтен курс за лихвите на паричния пазар в еврозоната (на 
практика при изчисляването му участват и банки извън ЕС, които са активни на този пазар). Използва се като база за 
определяне на други лихви. 

Ж

Жобер – борсов посредник

З

Занаятчия – дребен стокопроизводител.

Задължение – правна обвързаност на едно лице (длъжник) да даде, да извърши или да не извърши нещо (да 
прехвърли собственост, да плати пари, да извърши работа, да не строи и т.н.). Всяко задъжение е свързано с вземане.

Заемен капитал –паричен капитал; дава се в заем от капиталиста собственик на функциониращия капиталист срещу 
лихва.

Закон за стойността – икон. закон на стоковото производство;производството и размяната на стоки се извършват на 
основата на обществено необходимите разходи на труд.

Застрахователна полица – документ,задължаващ застрахователната компания да заплати застрахования или на 
трето лице обезщетение при настъпване на едно водещо събитие.

Златен запас – злато в кюлчета и монети, с които разполага емисионна банка (обикновено, включва и запаса от 
сребро, платина и др.). Служи за обезпечение на парите.

И

Инфлация – положение, при което кол-вото пари нараства по-бързо от растежа в производството.За корекция на 
плащанията се въвежда индексация.

Иждивение – разноски, разходи.

Икономика – 1) съвкупност от произв. отношения на даден обществен строй, негова база; структура на конкретен 
стопански организъм;2) нар. стопанство на дадена страна;3) отраслите на нар. стопанство;4) наименование на 
дисциплини на стопански науки.

Икономическа ефективност – изразява ( в синтеза) измененнието на обществената производителност на труда и 
фондоемкостта при сравняваните варианти (периоди). Синтетичен показател – коеф. на ефективността. Сравнява се с 
нормативна величина изразяващ допустимото от нар.-стоп. гледна точка отношения между икономията на обществен 
труд и фондоемокостта. За определяне икономията на обществен труд се използват показателите себестойност, 
печалба, прираст на чистата продукция.

Икон.инфлация – сведения, отразяващи икон. явления и процеси, които служат за осъществяване на функциите по 
стоп. ръководство в нар. ст.-во и неговите звена. Характерни особености на и.и. : голям обем, редовна обработка. 
Според функционалното предназначение бива: планова, счетоводна, оперативно –техн., статистическа и нормативно –
технологическа ; според стабилността – постоянна и променлива, според мястото на създаване и потребление- външна 
и вътрешна.

Икон. криза – фаза на икон. цикъл. Изразява се в рязко спадане на производството, увеличаване на безработицата, 
спадане на работната заплата, масови фалити на пром., търг и банкови фирми, нарастване на стоковите запаси и др. 
Засилва се експлоатацията на трудещите се и относително се съкращава платежоспособното търсене. Кризата 
преминава в депресия. Натрупаните стоки отчасти се унищожават или разпродават с намалени цени. Снижаването на 
произв. разходи чрез усилване експлоатацията и обновяването на осн. капитал, създава предпоставки за оживление 
на стоп. живот. Съществуват частични кризи, в някои цикли липсва фазата на депресия, преминава се направо към 
оживление, а в други – преходът към икон. криза не е взривоподобен.

Икон. политика – система от стопански мерки, кото държавната власт прокарва.

Икон. закони – закони за развитието на общественото производство и разпределението на материалните блага. Биват 
общи – отразяват процесите на икон развитие на всички обществено – икон. формации; специфични –отразяват 
характерни черти и особености на отделна обществено – икон. формация, престават да действат, щом изчезнат 
условията, които са ги породили; основни – определят главните черти на развитие на дадена обществено – икон. 
формация.

Икон. район – част от територията на страната с общи и взаимно допълващи се геогр., икон., енергетични, трансп. И 
др. условия, позволяващи комплексно развитие на производителните сили и чертите на територията.

Икон. ресурси – средства, с които разполага обществото в даден момент. Биват: материални, трудови, финансови.

Имобилизация – превръщане движимо имущество в недвижимо; превръщане оборотен капитал в основен;превръщане 
капитала на АД в капитал на частни лица;поместване на оборотните средства в малоподвижни ценности (в процентни 
книжа, които не се котират на борсата, и др.т.)

Имобилии – недвижими имоти.

Импаритетност – неравенство между действителната стойност и покупната цена на ценни книжа и книжни пари.

Инвентар – точно и подробно описание имуществото, особено движимото, с означаване цените и доходността на всеки 
предмет; самото това имущество; жив инвентар – работният и продуктивен инвентар; мъртъв инвентар – оръдия и 
машини, мебели, превозни средства.

Инвентаризация – задължителна периодична проверка чрез преброяване, измерване и описване на материални 
средства в отделната отчетна единица. Установяват се отклоненнията чрез съпоставяне на наличностите със 
заприходените и отчетени материални средства.

Инвестиция – дългосрочно вложение на пар. средства за започване и разширяване на даден бизнес. Влагане на 
капитали в страната и чужбина. Източници: самофинансиране, амортизационни отчисления, емисия на акции и 
облигации.

Индосамент – джиросване, прехвърляне полица на друго лице, с отбелязване това на гърба.

Индустриализация – развитие на едрата индустрия при изпреварващ растеж на клоновете за произвеждане средства 
за производството и повишаване относителното тегло на индустрията в народното стопанство.

Инкасо - Събиране на парични средства в брой, на суми по документи или на вземания.

Инкасо – получаване на пари по полица и друг документ по поръчение на доверителя; обикновено документът, който 
подлежи да се изплати на срок се предявява на длъжника на банката, която получава за това комисионно 
възнаграждение.

Инкасо – договор, по силата на който едно лице – кредитор, обикновено клиент на банка, възлага, а последната поема 
задължение да събере определена сума от трето лице – длъжник, или да извърши други подобни действия. При и. 
участват няколко лица: а) наредител, който при предаването на ефектите за инкасиране трябва да даде пълни, точни и 
ясни указания за реда и начина на протичане на инкасовата операция и да джироса ефектите с ограничителното джиро 
“ценност за събиране”; б) банка-наредител , на която наредителят възлага осъществяването на инкасоват операция и 
която предприема инкасово нареждане от наредителя; в) инкасираща банка, която обикновено в качестовто си на 
кореспондент на банката – наредител непосредствено извършва инкасирането (събирането) на сумата по ефекта по 
ред и начин, посочен в инкасовото нареждане на банката- наредител; г) платец, на когото се представят инкасовите 
документи за изплащане.

Инсолвент – неплатежоспособен.

Интензивност на труда - степен на напрежение на умствените и физическите способности на работника в трудовия 
процес; по-интензивният труд създава за единица време повече продукти и стойност.

Интелектуална собственост – собственост върху нематериалните активи (търговска марка, идея, лиценз, авторски 
права и т.н.)

Интервенция – насилствена намеса на някоя страна (група страни) в стопанския живот на друга страна;намеса на 
държавата в стоковия или паричния пазар, за да въздейства върху цените на стоките или курса на валутата (стокова, 
валутна и.)

Инфесия (Infession) - инфлация в световен мащаб, предизвикана от разстройство в световната валутна система, която 
води до световна рецесия. Това понятие е въведено, за да обясни по-добре стагфлацията през седемдесетте години.

Ипотека – от латинската дума hypotheke (залог).Залагане на недвижима собственост срещу получаване на кредит. Ако 
заемателят не върне в срок взетия кредит, ипотекираното имущество става собственост на кредитора. И. се учредява в 
нотариалните книги въз основа на договор.

Ипотека – вещно и неделимо право, което обременява определен недвижим имот на длъжника или на трето лице за 
обезпечаване на определено вземане така, че кредиторът може да го възбрани, в чиито ръце и да се намира той, за да 
се удовлетвори от цената му по предпочитание пред другите кредитори на същия длъжник.

Ипотека - Обезпечение на заем, чрез залагане на недвижим имот. Срокът на ипотеките е 10-годишен, задължително 
се вписват. Ипотеките се законни и договорни, според основанието им. Законните ипотеки по принцип са уредени в 
ЗЗД. От гледна точка на кредитите ни интересува основанието, посочено в Закона за кредитните институции: "Банката 
има право на законна ипотека върху недвижимите имоти и вещните права върху тях, които се придобиват изцяло или 
частично чрез ползване на банков кредит." (чл. 60, ал. 4) Ето защо всички жилищни кредити се обезпечават със законна 
ипотека (за 10-годишния срок), за разлика от обикновените ипотечни заеми. На практика тази разлика е важна и от 
гледна точка на таксите за вписване. Българската банкова практика не допуска повторно ипотекиране на апартаменти.

Ипотечен сертификат - Удостоверява, че клиентът отговаря на изискванията за кредитоспособност на банката и има 
предварително одобрение за заем в определен размер. По този начин се спестява част от процедурата, което е 
съществено улеснение при жилищните заеми. 

Интернационална компания – компания, която развива производство предимно на територията на една страна, но 
изнася в много страни.

Ишлеме – производство на пром. продукция с материали и суровини на клиента срещу възнаграждение.

К

Кайме – книжна пара, банкнота.

Калкулация – сметка, чрез която се установява себестойността на единица произведена продукция или извършена 
работа. Разходите се разпределят по групи наречени статии на к. Бива к. за цена или трудоемкост. В зависимост от 
предназначението и начина на съставяне к. Е планова и отчетна. Плановата к. установява плановат себестойност и 
се съставя въз основа на определени норми за разход на суровини, материали, труд и др. Отчетната к. установява 
фактическата себестойност и се съставя въз основа на отчетни данни.

Капитал – сума от стойности, които в ръцете на капиталист стават средство за извличане и присвояване на принадена 
стойност; постоянен к. – част от к-ла, авансирана за купуване средства за производство и не изменяща своята 
стойност в процеса на производството; променлив к. -част от капитала, изхарчена за купуване на работна сила, която 
създава стойност, повече от похарчената; основен к. вложен в здания, машини и пр., който пренася своята стойност 
върху продукта – на части, според амортизацията; оборотен к., изхарчен за суров материал, работна сила, топливо и 
спомагателни материали, който изцяло се консумира в процеса на производството на стоката и с тойността на който 
изцяло влиза в създадения продукт; банков к. – к. събиран от банките във вид на влогове, текущи сметки и т.н., с който 
те правят заеми на индустриалци и търговци; финансов к. – банков капитал на няколко много големи 
монополистически банки,слял се с капитала на монополистическите съюзи на индустриалците; сума от пари.

Капитализация - превръщане принадена стойност в капитал; обръщане на имот в паричен капитал.

Капитални вложения – съвкупност от парични разходи за създаване на нови и за реконструиране на съществуващи 
основни фондове с производствено и непроизводствено значение ( машини, съоръжения, предприятия).

Карго – параходен товар, застраховка на транспортирани стоки.

Картел – монополистическо обединение между еднородни кап. Предприятия, които сключват съглашение за цените, за 
разпределение на пазарите за пласмент, за обема на производствотот и дела (квотата) на участниците в него и др. с 
цел да си осигурят монополно високи печалби. Израз на висока концентрация на производството и капитала. Създават 
се и международни к.

Квота – 1) част, дял, процент; 2) дял на участие в съвкупното производство или пласмент на предприятие участващо в 
картелно обединение; 3) Данъчна сума върху определена единица за облагане.

Кеш енд кери – клауза в договора за покупка, която задължава купувача да заплати стоката в брой, да я вдигне от 
склада на продавача на свои разноски и да я превози за собствена сметка до мястото на предназначението и.

Клиринг – съглашение в търговията за взаимно погасяване на насрещни плащания, между д-ви без превод на 
чуждестранни платежни средства и злато. Бива: двустранен и многостранен;пълен и непълен. Извършване от банките 
взаимни разплащания без налични пари на падежите, които имат едни към други (чекове, преводи и др.); изплащане 
със зачитане взаимните вземания и задължения без налични пари.

Клиринг – способ за разплащане между банките или страните чрез взаимно насрещно погасяване на вземанията и 
задълженията без превод на ефективна валута или злато.

Книжни пари – пускани от държавата, задължителни за приемане парични знаци, които заменят златото във 
функцията му като средство за обращение и платежно средство. Ако количеството на книж. пари в обращение 
надхвърля количеството на златото, което представят, книжнопаричната система загубва устойчивостта. Каналите на 
обращението се запълват с обезцененени книжни пари над дейсттвителните потребности на оборота и настъпва 
инфлация.

Колективна фирма –група от хора (от 2 до 20ч), които действат като една фирма. Отговарят за дълговете на фирмата 
с цялото си имущество.

Компания жертва – компания, която ще бъде погълната от друга компания.

Компания хищник – компания, която поглъща друга компания

Конверсия на заеми – изменяне условията на по-рано отпуснати държ. заеми. Най-често се понижава лихвеният 
процент.

Командитно дружество – разновидност на търговско или индустриално дружество;предприятие, участниците на което 
се делят на носещи пълен риск по него с всичкия си имот, при което тоя риск много често се поема само от един 
участник и на командитори или вложители, които отговарят само с вложения си в предприятието капитал и получават 
само част от печалбата.

Комерсиал –търговски

Комисиона – възнаграждение за посредничество при сключване на търговски сделки, посредческо право.

Компрадор – местен търговец, посредничещ с чуждестранния капитал и пазар.

Конкретен труд – труд от определен вид и качество.

Консигнация – способ за продаване на стока, когато нейният притежател (консигнант) изпраща на свой комисионер 
(консигнатор) партида стока за продажба за сметка на първия.Разновидност на комисионната търговия.

Консолидация – укрепване, кредитна операция, която превръща текущите (краткосрочни) дългове в постоянни 
(дългосрочни)

Консорциум – форма на банков монопол, съглашение на банки за съвм. Извършване на крупни фин. операции по 
емитиране и разпределяне на заеми, акции и облигации и за спекулациии с ценни книжа. Бива временен и постоянен.

Контингент, във външната търговия - установена за някои стоки пределна норма на техния внос, износ или транзит 
в определени страни, изразена в тегло или стойностни единици.

Конто –сметка

Конто – коренте – текуща сметка, която отделни лица, фирми и най-вече банки отварят на постоянните си клиенти за 
взаимно разплащане по извършените от тях сделки

Контрабаланс – таблица съставена въз основа на книговодски данни за проверка и анализ на баланса или на негова 
част, тук се прилага друг метод, а не какъвто се е прилагал в анализирания баланс.

Контролен пакет акции – определен брой акции , осигуряващи възможности да се контролира А.Д. – формално 51% от 
акциите, но поради наличието на много дребни акционери, които не участват в ръководството са достатъчни 18 – 20%. 
Чрез к.п.а. едрите вложители могат да се разпореждат с капитал, много по-голям от собствения им.

Контрол на стоковата наличност – процедури, които целят да поддържат оптимално ниво на наличните стоки.

Концентрация на капитала – увеличаване размера на капитала, чрез натрупване –превръщане на част от 
принадената стойност в капитал.

Концерн – монополистично обединение на формално самостоятелни предприятия от различни отрасли на основата на 
фин. зависимост от един или няколко най- едрти капиталисти.

Концесия – договор, с който едно пр-во предоставя на концесионер изключително право да разработва учасъци от 
гори, земи и др. Средство за експлоатация на слаборазвити страни.

Корнери (рингове) – съглашения между еднородни предприятия, подобно на картела, които имат за цел да поддържат 
изкуствено висока цена за известни стоки с цел извличане на по-голяма печалба или поддържане ниска цена за борба 
срещу конкуриращи ги предприятия.

Котиране – установяване борсова цена на ценни книжа и стоки, циркулиране на ценни книжа или стоки в борсата.

Котиране – начин на изразяване и оповестяване на валутните курсове, курсове на ценни книжа на фондовите борси 
или цените на стоките на стоковите борси.

Кредит в книговодството – дясната страна на сметката, отворена на някое лице или учреждение, където се вписват 
постъпилите за негова сметка суми.

Кредит – заем на пари или на стока с условие да бъде върнат след известно време еквивалентът на тоя заем плюс 
известна лихва; доверие.

Кредит “на открито” – предоставяне от банка кредит на физическо или юридическо лице на основата само на 
неговите лични и морални качества и делови връзки без никакво материално обезпечение. Употребява се още за 
плащанията , които една банка е извършила в полза на свой клиент или кореспондент за суми, по-големи от тези, 
намиращи се по сметката му.

Кредитор – заемодател, лице или фирма отпуснали кредит.

Кредитна карта - Банкова карта, чийто притежател разполага със средствата от предварително одобрен кредитен 
лимит. Тези средства може да бъдат усвоени на части (чрез многократни плащания) или наведнъж (ако дневният лимит 
за теглене или за плащане го позволява, както и при картите, издавани за покупка в определени магазини) Според 
начина на погасяване на задълженията картите биват чардж и револвиращи (виж). Съществуват още карти с 
обезпечение (гаранционен депозит), които се доближават до характеристиките на дебитните.

Кредитна линия - Вид оборотен кредит, при който клиентът може да ползва определена сума пари за определен срок, 
в рамките на който може многократно да усвоява и погасява суми до кредитния лимит. Лихва се дължи само върху 
ползваната сума от лимита. Удобството е, че се спестява време и разходи за многократно разрешаване на заеми. 
Подходяща е когато няма сигурност за междинните срокове за усвояване и погасяване на ползвания кредит. 

Курсова разлика – разлика, която се получава от изменяне курса на разни циркулиращи през определен период 
ценности.

Л

Либор (Libor - London interbank offered rate) - Базисен лихвен процент, по който банките си предоставят взаимно 
заеми в 10 валути на Лондонския паричен пазар. Използва се като база за определяне на други лихви.

Лизинг – съглашение със собственика на имущество да се предостави на другата страна (наемател) ползването му за 
определен срок на определена цена. Л. на производствено оборудване, напр. може да е изгоден, защото компанията – 
наемодател би могла да получава данъчни облекчения чрез амортизация или инвестиционни намаления, които могат 
да се прехвърлят на наемателя.

Ликвидност – най-общо означава наличност на средства за посрещането на претенции. Смята се, че един 
икономически субект притежава висока ликвидност или е високо ликвиден, ако всичките му финансови притежания или 
активи са в налични пари; и че има ниска л., ако имуществото му е от всякакъв вид, като право на собственост, стоки и 
дългосрочни ценни книжа, които са трудно обратими в точно определени количества налични пари. По отношение на 
банковото дело, платежния баланс, монетарния контрол и фондовите борси л. има специфично значение.

Ликвидационна квота – частта от имуществото на едно акционерно дружество или ООД, която всеки акционер (член) 
получава съразмерно с притежаваните от него акции (дялове) след ликвидацията на дружеството.

Ликвидант – кредитор предявил искане при ликвидация.

Ликвидатор – официално лице, назначено от съда да наблюдава делата на банкрутиралата фирма и да осъществи 
принудителната и ликвидация.

Ликвидация – процес, в резултат на който се преустановява дейността на изпаднала внеплатежоспособност компания 
и тя се закрива.

Лимитирана сделка – покупко – продажба на валута или ценни книжа, при която наредителят определя на банката или 
борсовия агент минималния курс, по който да продаде определена валута или ценни книжа, или максималния курс, по 
който да купи определена валута или ценни книжа.

Лифо метод (LIFO - Last In First Out Method) - Счетоводен метод за оценка на материалните запаси. Последно 
произведените/придобитите количества се продават първи. При инфлация запасите са подценени, т.е. не се оценяват 
реално разходите за подмяна на запасите. При този счетоводен метод за отчитане на запсите печалбата е по–ниска 
отколкото при FIFO метода, защото разходите за продадените стоки (COGS) са на равнището на последните и по-скъпи 
произведени/ поръчани стоки.

Лихва – възнаграждение, което се плаща на кредитора, от заемодателя при ползване на стоков или паричен капитал. 
Отношението на сумата на лихвата към капитал даден в заем е лихвен процент или норма на лихвата.

Лихва – възнаграждение, което се заплаща за ползването на чужди парични средства. Лихвеният процент е 
процентното съотношение на лихвената сума към сума на заетия капитал. В зависимост от своя произход л. може да 
бъде : законна – произтича от законни актове или разпореждания; договорна – уговорена е в договор; мораторна 
(закъснителна) – дължи се на забавено изпълнение или парични задължения. Последният вид л. понякога се определя 
като наказателна. В съответствие с момента на изплащането л. може да бъде декурсивна – изплаща се 
едновременно с изплащането на заема или кредита, върху който е начислена; антиципативна – кредиторът я взема 
предварително от длъжника, още при отпускането на заема или кредита. Интеркаларан е л., която получават 
акционерите за вложените в АД суми, преди да започне дейността му. Освен посочените видове л. в зависимост от 
начина на изчисляването различаваме проста и сложна л. При простата л. в края на всеки период изчислената 
лихвена сума се отделя от главницата в специална безлихвена сметка или се изплаща на кредитора, така че лихвата 
за следващия период се изчислява на основата на остатъчната, а не на нарасналата сума на заетите средства. При 
сложната л. лихвената сума се прибавя в края на всеки период към главницата и в следващия се олихвява увеличената 
сума.

Лихва - проста лихва - Получава се, като ставката на лихвения процент се прилага само към главницата, тоест 
натрупаната от предишни периоди лихва не се прибавя към основната сума (главница). Виж и сложна лихва.

Лихва - Процент и пункт - Грубо казано, лихвата е цената на кредита или дохода от депозита. Изразява се в 
абсолютна сума (например, натрупани лихви са 12 хил. лв.) или в процент, тоест спрямо една стотна част от 
главницата. Когато отнасяме ставката към самата лихва обаче е необходимо да се прави разграничение между процент 
и пункт. Например, 5% намаление на лихвата, която обичайно е 10% по време на промоцията означава, че понижената 
лихва ще бъде 9,5%, ако отстъпката е 2 пункта, то намалената лихва ще бъде 8%, вместо 10%. Обикновено надбавките 
(при лихва от типа БЛП плюс надбавка или при наказателни лихви) и отстъпките (при промоции или преференции за 
определени клиенти) са в пунктове.

Лихвочисло - Счетоводно число, чрез се изчислява месечната лихва по дебитните/кредитните сметки на клиента, при 
условие, че една лихвена година се състои от 360 дни, а един лихвен месец от 30 дни. Изключение са ДЦК и 
депозитите със срок под един месец, където базата е 365/365 дни. 

Лицензия – разрешение,което държавната власт дава за право на внос или износ на стоки; патентна л. – 
предоставяне на други лица правото на използване на патентовано изобретение.

Лицензионен договор – вид договор , по силата на който притежателят на изключителните права за ползване на 
изобретение или друго техническо постижение, общополезен образец, промишлен образец, търговска марка или марка 
за услуги отстъпва на друго лице при опредлени условия за определен срок правото за ползване на същите. В 
договорната практика л.д. по отношение на изобретенията се сключва както за отстъпване правото за ползване на 
изобретения, за които вече е получен патент или е подадена заявка за такъв, така и за ползване на непатентовани 
изобретения или непатентноспособни технически достижения и секрети на производство. Затова условно може да се 
говори за две групи л.д. – за патентни и за безпатентни лицензии.

Локо цена – цена при покупко –продажбата на стоки в международната търговия с незабавна доставка в пункта 
(мястото), където е сключена сделката. Напр. л.ц. Цюрих означава, че се касае за цената на стока, която ще бъде 
незабавно на разположение в Цюрих.

Ломбард – кредитен институт (организация), който отпуска временен паричен кредит срещу залог на вещи. При 
неплащане на вноските за възстановяване на кредита в срок л. има право да продаде заложената вещ и да се 
удовлетвори от получената сума. Сделката, която се сключва между л. и кредитополучателя, се нарича Ломбардна 
сделка, а даваният кредит – ломбарден кредит.

Ломбардна лихва – лихвеният процент, по който при нормални обстоятелства централната банка предоставя кредити 
на системата от търговски банки. Такива кредити са винаги срещу ценни книжа. Л.л. обикновено се определя около 
половин пункт над сконтовия процент.

М

Маклер – посредник на борсите (най-често на фондовите борси). На практика м. се специализират като посредници по 
отделни видове стоки или ои видове услуги: фрахтоване на кораби, транспортно – спедиторски операции, застраховане 
на стоки, операции, свързани с качественото и количественото приемане и предаване на стоките, плащане на стоките 
и пр. За извършените посреднически услуги м. получава съответно възнаграждение, определяно най-често в проценти 
(както обичайното комисионна възнаграждение).

Марж – величина, изразяваща отклонението в плюс и минус от определени, свързани с условията на сделката 
показатели. В договора за покупко-продажба означава разликата между минималното и максималното количество 
стока, което ще се достави, между максималната и минималната сума, в рамките на която ще се извърши 
действителното плащане. М. се употребява и за означаване на разликата между покупната и продажната цена на една 
стока, както и границите, в които може да се колебае един курс.

Марж - Най-общо разлика (например между курс купува и курс продава), по-рядко - печалба, излишък. В Банковия 
каталог се употребява в смисъл на обезпечителен марж - виж.

Марко – определяне цената на монета по нейното тегло, а не по-номиналната и ценност.

Маркетинг – съвкупност от дейности с цел откриването и запазването на пазари за стоките или услугите, които 
предлага фирмата.

Маркет мейкър – борсов посредник при продажбата на акции. Печалбите си получават от разликата между цената, на 
която продават акциите и цената от търсенето им.

Маркетинг микс – съвкупност от методи и средства, чието правилно комбиниране съдеийства за ефективното 
придвижване на стоката от производителя до потребителя. М.м. обхваща продукта, опаковката, стоковата марка, 
цената, каналите на реализация, рекламата, техническото обслужване и др.

Материални баланси – система от показатели, изразяващи ресурсите от даден продукт, съпоставяни с потребностите 
от него.

Материални фондове – съвкупност от средства за производство и предмети за потребление, с които обществото 
разполага за даден период.

Междубанкови преводи - Плащания между клиенти, чиито сметки са в различни банки

Менителница – ценна книга, с която издателят и натоварва приемателя и (платец) да плати на трето лице (поемател) 
или по негова заповед определена сума.

Менителница – писмено нареждане, облечено в предписаната от закона форма, с означение “менителница”, по силата 
на което издателят нарежда на друго лице да плати на определен падеж на приемателя или по негова заповед 
посочената сума. В м. участват: издателят (трасантът) – лицето, което издава м., платецът (акцептантът, трасантът, 
приемателят) - лице, което ще изплати сумата по документа, и приемателят (ремитиентът) – лице, в полза на което се 
извършва плащането. М. се разглежда като сделка и като ценна книга. Като сделка тя е безусловно писмено нареждане 
от едно лице (обикновено продавач) до друго лице (купувач) да плати при поискване или на посочената дата парична 
сума на определено лице или на негова заповед. Като ценна книга м. съдържа абстрактно волеизявление за 
задължаване и материализиране на правата, които това волеизявление съдържа. Това и качество дава възможност на 
всеки легитимиран приносител да иска плащането на сумата.

Минимално плащане - За притежателите на револвиращи кредитни карти, това е най-малката сума, която трябва да 
внесат, за да се смята дългът за редовно обслужван. Обикновено минималното плащане е процент от дълга. 
Разполагаемата сума се увеличава с размера на вноската.

Минимално салдо - Когато става дума за депозити, обикновено това е минималното салдо за олихвяване, тоест 
остатъкът по сметката, над който се начислява лихва. В противен случай по депозита не се начислява лихва или се 
начислява лихва като по текуща сметка.

Мито – косвен налог върху стоки, превозвани през границата на дадена страна. М. Биват вносни, износни и транзитни.

Мита – особен вид данък, който се събира от държавата върху вносните, износните или транзитиращите стоки в 
момента, когато те преминават граицата. Според направлеието на движението м. биват: износни, вносни и транзитни. 
Според целевото им предназначение м. биват:

1) Фискални – цели се набирането на приходи за държавния бюджет;

2) Диференциални (предпочитателни) – характеризират се с това, че имат различни размери за една и съща стока в 
зависимост от поставените цели;

3) Преференциални - облагат се минимално стоките, внасяни от определена страна или група страни;

4) Покровителствени (защитни или протекционистични) – създават се благоприятни условия за развитие на 
производството в различните отрасли на страната чрез високо облагане на вносните стоки;

5) Консолидирани – не могат да бъдат едностранно изменяни през определен период от време, установен с договор 
между две или повече страни;

6) Антидъмпингови – с въвежането им се цели прекратяване вноса на чуждестранни стоки, продавани по дъмпингови 
цени;

7) Изравнителни (компенсационни и допълнителни) –с приложението им се цели повишаване цените на вносните 
стоки до тези на вътрешния пазар;

8) Наказателни – прилагат се спрямо дадена страна или група страни като противодействия на някакви 
дискриминационни действия;

9) Запретителни – много високи по размер и правят невъзможен вноса на стоки от чужбина.

Монометализъм – парична система, при която мерило на стойността и платежно средство е един метал, а всяка друга 
монета е само разменна.

Монопол – изключително право ( за производство, търговия и т.н.), принадлежащо на едно лице, на група от лица или 
на държавата.

Мораторий –принудителна отсрочка на платежите, въвеждана от правителството за определен срок при настъпването 
на извънредни обстоятелства – войни, епидемии, бедствия, финансови кризи.

Мостов кредит - Временен кредит - до получаването на друго финансиране. По-разпространен е в корпоративното 
банкиране; в банкирането на дребно такъв заем се предлага, когато клиентът иска да купи ново жилище, преди да 
продаде старото. 

 Н

Набирателна сметка - Банкова сметка за внасяне на капитала на учредяващо се дружество. 

Навло – превозна такса.

Навло – цена на транспортна услуга, състояща се в превоз на стока с кораб, железница, камион и други транспортни 
средства. Във водния транспорт у нас под н. се разбира изобщо цена на превозите при двете форми на плаване – 
трампово и линейно, а конкретно за всяка от тях се използва съответно фрахт – за трампово, и тарифа – за линейно.

Натурално стопанство – стопанство, което задоволява нуждите си с предмети от собствено производство, противно 
на стоковото, паричното стопанство, което произвежда продукти за размяна.

Наемен труд – трудът на лишения от средствата за производство работник, принуден да продава на капиталиста 
работната си сила като стока и да създава принадена стойност.

Насочена продажба по пощата – чрез изплащане на рекламна литература (каталози, рекламни листовки и т.н.) на 
група клиенти, за които се предполага, че проявяват особен интерес към стоките или услугите, които предлага 
фирмата.

Национален доход – новата стойност, създадена от човешкия труд за определено време (година) и съответстващата и 
част от обществения продукт в натурална форма.

Начет – форма за възстановяване на материални щети, причинени от неправилни действия на длъжностни лица , в 
държавни я сектор.

Начална стокова наличност – кол-вото непродадена стока в началото на даден отчетен период.

Незабавно инкасо - Плащането се извършва по искане на получателя, ако платецът е дал предварително съгласието 
си. То става след като наредителят, който в случая е получател на сумата, подава нареждане за директен дебит 
(платежно искане). Използва се, например, ако гражданин иска да се разплаща с доставчиците на комунални услуги от 
своята разплащателна сметка.

Неснижаем остатък - Най-ниската допустима дневна наличност по депозит или картова сметка

Нето – тегло на стока без опаковка, чиста цена на стока, след като се спадне отстъпката, чист доход след спадане на 
всички разходи.

Нето-баланс – във външната търговия – равенство на вноса и износа;

в сметководството – салдов баланс по отношение на оборотния баланс.

Неустойка – предварително установена чрез договор или нормативен акт, отговорност на страните по даден договор, 
в случай, че не изпълнят или не са изпълнили конкретно задължение по договора.

Номинална цена – недействителна, нарицателна цена.

Нотариален акт – протокол от нотариуса , скойто се удостоверяват сключени пред него гражд. сделки (продажба на 
недвижими имоти, ипотеки, завещания и др.) 

Нулефикация на парите – лишаване от страна на държавата паричните знакове от силата на законно платежно 
средство.

О

Обезпечение - Активи, които се блокират в полза на банката и могат да послужат за покриване на дължимите суми, 
ако кредитът не бъде издължен. Приетите обезпечения са ипотека на недвижимо имущество и земя, залог на движими 
вещи, стоки, ценни книжа, записи на заповед (обикновено авалирани от банка), пари, вземания (например, бъдещи 
постъпления от заплати, когато заплатите се изплащат по сметка в банката). Заемите могат да се обезпечават и с 
поръчителство.

Обезпечителен марж - Разликата между стойността на обезпечението и главницата по кредита. Обикновено банките 
изискват обезпечението да е на по-висока стойност, за да покрие натрупаните лихви, както и риска от обезценка на 
заложения актив. Друга причина за това бяха изискванията, които БНБ въведе в опита си да обуздае кредитния бум.

Облигация – вид ценни книжа, пускани в обращение главно от обществени или правителствени учреждения за 
привличане заемен капитал, принася предварително определен доход във вид на проценти, по които се отличава от 
акциите, чийто доход се мени според доходността на предприятието.

Облиго – сума на общата задълженост на едно предприятие по полици, книга на лицевите сметки, където банките 
отбелязват задължеността на отделните лица по сконтираните в дадената банка полици.

Оборот – приходите от всички продажби, осъществени от една фирма за определен период от време.

Оборотен капитал – променлив капитал, част от производителния капитал, чиято стойност се пренася изцяло върху 
стоката за един произв. период и се връща у капиталиста във вид на пари след реализация на стоката. Изразходва се 
за покупка на работна сила, суровини, спомагателни материали, гориво и енергия. Разходите за работна сила се 
връщат с принадена стойност.

Оборотна ведомост – списък на счетоводните сметки с техните обороти, начални и крайни остатъци и сборовете им за 
определен отчетен период (месец, година)

Овърдрафт – кредит, чийто размер може да надвиши сумата по разплащателната сметка на заемателя до дадена 
граница определена от банката. Лихвата се изчислява на еднодневна база.

Овърдрафт - Допустимо надвишение на плащанията над остатъка по сметката. При ползването на овърдрафт, 
клиентът има възможност да тегли суми в брой или да нарежда плащания за суми до определен лимит, надвишаващ 

наличността по банковата сметка (или по картата). Няма определени междинни срокове и размери за усвояване и 
погасяване. Лихвата се начислява само върху ползваната част и за времето, през което тя е ползвана.

Оклад – щатна заплата; определен данък.

Операции “суич” – тристранни или многостранни валутно – финансови операции, извършвани по клирингова спогодба 
между две или няколко страни, при които чрез стокова или финансова сделка се придобива конвертируема срещу 
клирингова валута и обратно и се реализира определена печалба. В зависимост от целите, за които се извършват, о.с. 
биват два вида – стокови и финансови.

При стоковите о.с. целта е набавянето на стока или от клирингова страна (в случай на изчерпване на средствата по 
клиринговата сметка и техническия кредит), или срещу конвертируема валута (като се използват предварително 
набрани средства по клирингова сметка). Ако вносът на стоката е срещу конвертируема валута, клиринговият авоар 
чрез реекспортна стокова сделка се превръща в конвертируема валута.

О.с., при които се набавят средства по дадена клирингова спогодба (сметка), се наричат в практиката още операции 
але, а тези при които клиринговият авоар се превръща в конвертируема валута – операции – ретур.

При финансовите о.с. се купува или продава клирингов авоар срещу конвертируема валута. Целите за подобно сделки 
могат да бъдат допълнителен внос на стоки или печалба, основана на разликата в стойността на клиринговата и 
конвертируемата валута, т.нар. дизажио на клиринговата по отношение на конвертируемата валута.

Опция на борсата – привилегия добивана при плащане известна премия за получаване стоката по предварително 
уговорена цена в течение на определен срок.

Опция – договор, даващ на бенефициента правото да купи или продаде кредитна ценна книга или стока на определена 
цена в рамките на даден период. О. може свободно да се или да не се упражни, тъй като по нея няма задължение за 
сключване на сделка.Когато правото е да се купи, договорът се нарича “кол опция”, а когато е да се продаде –“пут 
опция”. Притежателят на О. има възможност да се възползва от благоприятно изменение на цените, като губи само 
премията, платена за о., ако цените се изменят в обратна посока. Издателят или продавачът на о. е съответно 
изложена на по-голям риск

Органически състав на капитала – съотн. между постоянния и променливия капитал (стойностния състав на 
капитала).

Оскъпяванe - Показва с колко процента е надхвърлена сумата на главницата при изплащане на стоки на кредит или 
лизинг. Не особено коректен термин, който се използва предимно при краткосрочния лизинг. Когато една стока се 
изплаща за по-малко от 12 месеца, оскъпяването е значително по-ниско от обявения лихвен процент, тъй като 
лихвеният процент се начислява спрямо остатъка по дълга, а оскъпяването - към първоначалната му стойност. Може 
да се срещнат и оферти, в които оскъпяването е отнесено към цялата стойност на стоката, включително 
първоначалната вноска, която купувачът прави със собствени средства. 

Основен капитал – част от производителния капитал, която участва изцяло в кап. произв. процес и пренася на части 
стойността си върху стоката в течение на редица произв. Периоди.

Отчетност стопанска – с-ма от целесъобразно организирано наблюдение, количествени измерване, качествено 
характеризиране, обобщаване и отразяване на явленията и процесите в стоп. живот, за да бъдат контролирани и да им 
се въздейства.

Оферта – формално предложение на определено лице да сключи сделка с посочване на всички условия.

Оферта – предложение за сключване на сделка.Фирмата, която предлага о., се нарича оферент. В практиката под о. се 
разбира изявление на продавача, обикновено в писмена форма, за желанието му да сключи сделка за покупко – 
продажба при определени условия, посочени в о., изпращано от купувача до продавача, във външнотърговската 
практика се зарича запитване. О. винаги има конкретизирано съдържание относно различните условия на сделката и 
понякога без изменение може да послужи за основа на външнотърговския договор. Запитването не винаги съдържа 
всички основни сведения, необходими за сключването на външнотърговска сделка, напр. условието за цената като 
абсолютен израз почти винаги отсъства. Когато запитването носи строго конкретизирано съдържание по отношение на 
основните условия на сделката, то се разглежда като твърда поръчка. В практиката се различават два вида о.:

1. Твърда оферта – обвързваща оферента с условията, поставени от него в течение на посочен в о. срок. Поради това 
тя носи още названието ангажираща или оферта, обвързваща оферента.

2. Свободна – Незаангажираща о. (оферта, необвързваща оферента). Акцептирането на свободната оферта от 
купувача не означава сключване на сделка, тъй като оферентът не е обвързан с поставените от него условия; ако 
купувачът приеме всички условия на свободната о., счита се, че той изпраща твърда контраоферта или е задължен с 
приемането и от страна на оферента. При изработването на о. се прави разлика между о., изпращана в отговор на 
запитване, и о., изпращана по инициатива на продавача. В първия случай оферентът задължително се съобразява с 
изискванията на насрещния контрагент, посочени в запитването.

Офертна цена – първоначална цена, по която фирмата – продавач предлага за продажба своята стока или услуга. Тя е 
реквизит на офертата. Може да бъде съобщена устно или писмено. Може да бъде незабавно потвърдена, при което 
става цена на сделката, а може да послужи и като основание за преговори, при които да се договори окончателна цена. 
Необходимо изискване при офертирането е да се посочат количествената мярка, франкировката или други реквизити 
на сделката, за която се отнася о.ц. Устното офертиране обичайно се последва от писмено потвърждение.

П

Падеж - 1. Датата, на която едно плащане, свързано с погасяване на дълг (вкл. по ценни книжа) е дължимо. В случая с 
кредитите това може да бъде както падежа на целия заем, така и падеж на отделна вноска. 2. Дата, на която може да 
се изтегли срочен депозит.

Падеж – определена цена за погасяване (плащане) на задължение. П. на кредитно –разплащателните документи 
(менителница, запис на заповед) се означава върху самия документ, а за различните видове кредити с анюитетни 
плащания (периодични парични вноски за погасяване) п. се посочва в специален погасителен план.

Параф – подписвам договор с инициали за потвърждение на предварителна договореност.

Пари – особена стока, отделила се от другите стоки в процеса на размяната, служи за всеобщ еквивалент на всички 
стоки. Парите имат следните функции: мярка на стойността- обществено въплъщение на човешкия труд; средство 
за обръщение – посредничат в процеса на обращението като реални пари; средство за натрупване - образуване 
на съкровища; платежно средство – покупко – продажбата на стоки става с кредит.

Парична единица – единица мярка на парите, съответстваща на определено теглово количество паричен метал.П.е. 
на една страна изразена в п.е. на др. страна , взета в отношение към 100 или към 1 п.е. е валутен курс.

Парично обращение – движение на парите в сферата на обращението им като платежно средство и ср-во на 
обращение.

Пасив (обратно на актив) – съвкупността от източниците на средства на дадена бизнес организация – дялов капитал, 
вложена печалба, кредити, задължения към доставчици и т.н.

Пасивен търговски баланс – преобладаване на вноса над износа.

Паушална цена -1) общата (комплексната) цена за договореното при външнотърговските сделки количество стоки, без 
да се дават данни за отделните разновидности, сортове, качества и т.н. В същия смисъл се употребява и терминът 
паушална сума – общата сума при сключването на съглашения и сделки, включващи широка номенклатура от стоки и 
асортименти; 2) в международния туризъм п.ц. е цената за колективно или индивидуално пътуване, организирано от 
дадена пътническа агенция или фирма. Тя включва всички разходи и услуги, свързани с пътуването и издръжката на 
туристите за определено време.

Печалба – разликата между цената, по която се предлагат стоките и услугите, както и разходите за производството и 
доставката им.

Плаващ лихвен процент - Лихвен процент, който се променя при промяна на БЛП, ЛИБОР, ЕУРИБОР или въобще при 
изменение на конюнктурата. Използва се предимно при кредити и облигации.

Платежен баланс – съотн. между паричните постъпления от чужбина и паричните плащания към чужбина на една 
страна за опред. период. Включва търг. баланс, баланс на услугите и нетърговските плащания, баланс на капиталите и 
доходите. Бива активен и пасивен.

Погасителен план - Включва датите и размера на всички вноски през периода на изплащане на един кредит, както и 
остатъка от главницата след всяко плащане. По-краткосрочните заеми и някои заеми за бизнес обаче се изплащат 
изцяло на падежа.

Подотчетно лице – лице, на което по служебен ред е възложено, събиране, съхраняване и отчитане на обществени 
парични средства и материални ценности. За него е установен спец. режим на отговорност при липси, злоупотреби, 
повреди и др.

Политическа икономия – наука за условията и формите на производството и размяната на продуктите в различните 
човешки общества и за съответните начини на разпределяне на тези продукти; в по-тесен смисъл – наука за 
обществено производствените отношения между хората.

Полица – документ, даващ право на притежателя му след изтичане на срока (падежа) да изисква от длъжника плащане 
на поличната сума.

Порто – пощенско–телеграфни разходи, които обикновено са за сметка на клиента.

ПОС (POS) терминал - Устройство, инсталирано при търговец, което позволява плащане с банкова карта. ПОС 
терминали има и на банковите гишета и могат да се ползват за теглене на пари в брой (често при по-висока такса). За 
разлика от ръчните терминали, ПОС терминалите имат телекомуникационна връзка с банката, което позволява да се 
следи дали картата е редовна и дали по нея има достатъчно средства, за да се извърши плащането.

Постоянен капитал – част от капитала, която се изразходва за средства за производство и в произв. процес не изменя 
величината и стойността си. Дели се на основен капитал и оборотен капитал. 

Потребителна стойност – полезността на вещите, способността им да задоволяват потребности на човека, на 
обществото.

Потребление – използване на обществения продукт за задоволяване на човешки потребности; заключителна фаза на 
възпроизводството.

Поглъщане – придобиване на контрол на една компания над друга, чрез закупуване от първата на необходимия за 
това брой акции от втората.

Поръчителство - Договор, при който поръчителят се задължава към кредитора на трета страна да отговаря за 
изпълнение на поетите от нея задължения.

Приватизационен фонд – организация, обединяваща капиталите на известен брой участници в масовата 
приватизация с цел по-успешно участие в търговете и по-централизирано управление на закупените предприятия.

Принадена стойност – стойност, създадена от труда на наемния работник свръх стойността на неговата работна сила, 
безвъзмездно присвоявана от капиталиста.

Прихващане (компенсация) – взаимно погасяване на насрещни, изискуеми и безспорни задължения за пари или 
еднородни родово определени вещи до размера на по-малкото от тях.

Провизиона – възнаграждение за старание по уреждане на някоя работа.

Провиант – продоволствена запаси.

Профикс – определена, твърда цена.

Покупко-продажба – договор, с който продавачът се задължава да прехвърли на купувача вещ или др. право срещу 
уговорена цена. Когато се сключва между соц. организации договорът се нарича доставка.

Предавизо – предизвестие на един банков институт до друг за откриване на акредитив с кратки данни за съдържанието 
на акредитива. Целта на п. е бенефициентът да бъде осведомена за открития в негова полза акредитив с кратки данни 
за най-съществените положения в акредитива, за да може да започне производство или подготовката за износ на 
поръчаната и платената с акредитива стока, без да изчака получаването на пълния текст на акредитива.

Продукция – обща сума на продукти, произведени за определено време от една страна, предприятие, човек; брутна п. 
– стойност на цялата пусната продукция, включително, всички направени за нея разходи.

Чиста (нетна) продукция – стойност на продукцията, след като се извадят всички направени разходи.

Прокура – особена търговска довереност, писмено пълномощие, възнаграждение за комисионна.

Пролонгация – продължение на срок, отсрочване на платеж

Протест (на полица) – удостоверение от нотариуса, че длъжникът по менителница или запис на заповед е отказал да 
плати на падежа.

Пътнически чек - Вид чекове, които се купуват от лице и при представянето им в друга държава то може веднага да 
получи сумата в съответната местна валута. Издават се от American Express, VISA International, MasterCard/Thomas 
Cook и др. 

Р

Рабат – отстъпка от цената на стока, отбив

Работна заплата – превърната форма на стойността (цена) на работната сила.

Работна сила – съвкупност от физ. и духовни способности на човека, използвани в труда.

Разделение на труда – обособяване на видовете труд или система от едновременно съществуване на множество 
видове полезен труд. Бива обществено и техническо .

Разплащателна сметка - Виж текуща сметка.

Разпределение – стадий от възпроизводствения процес, свързващ производството с размяната и потреблението.

Разценка – парично възнаграждение, получено от работника за произведена единица продукция или за извършена 
работа. Използва се при сделно – разредната система на заплащане на труда.

Рамбурсман – налагане платеж.

Рамкови сделки – сделки, при които се извършва износ на няколко вида стоки срещу внос на други стоки. Те са 
обикновено крупни компенсационни сделки, в рамките на които се извършват отделни компенсации. Р.с са твърде 
близки и подобни на реципрочните сделки. При тях също се извършва предварително групиране и уточняване на 
насрещните стоки.Наред с търсените и леснопродаваеми стоки чрез р.с се продават и мъчнопродаваеми стоки.

Рантие – лице, което живее за сметка на нетрудови доходи от капитал или имот.

Рата – определена вноска на срокове за изплащане на дълг.

Рати - Еднакви погасителни вноски по главницата и намаляващи лихвени вноски, тоест общата вноска е най-висока в 
първия период на погасяване на дълга. При тази схема общите лихви, изплатени за срока на кредита, са значително 
по-малки, отколкото при анюитетните погасителни вноски. Но от гледна точка на стойността на парите във времето не 
може да се каже, че равните вноски по главницата са по-изгодни от анюитетните вноски (пренебрегваме разликата 
между лихвите по кредита и дисконтовия фактор). Виж и анюитети.

Ревалоризация – повишаване със закон на златното (сребърното) съдържание на паричната единица; стихиен процес 
на постепенно възстановяване на доинфлационната стойност на книжните парични знаци.

Реверс, в търговското право – всяко задължение, скоето се придружава временното отчуждаване (във формата на 
залог) на ценности, процентни книжа и т.н.; задължение да се откупи дадена в залог полица.

Револверен кредит – автоматически възобновяем кредит, отпускан от банка или друг кредитен институт на дадено 
физическо или юридическо лице. Р.к. се предоставя най-често на износителите в определен размер към техния 
годишен оборот, който се възобновява след погасяването на дадена част от него до определения общ лимит на 
кредита. Р.к.се прилага и при открити револвинг акредитиви в полза на износителите, срещу които банките им 
предоставят парични средства за подготовка на производството на експортната стока. След всяка експедиция 
първоначалният кредит се погасява и банката отново възобновява кредита на износителя до определен общ лимит на 
целия кредит.

Револвиращ кредит - Възобновяем кредит, при който банката може да предоставя суми след погасяването на дадена 
част от него, до достигането на определения общ лимит на кредита. Обикновено включва и междинен срок за 
погасяване.

Револвираща кредитна карта - Карта, при която дългът може да се погасява на части (виж Минимално плащане), като 
с всяка погасителна вноска се възстановява разполагаемата сума (лимит) по картата.

Реекспорт – препродажба на вносни стоки в непроменено състояние (извън доопаковка или сортировка) на трета 
страна. Без значение е дали препродаваните стоко минават (престояват) през стената реекспортьор

Реинвестиция – влагане на част от получената вече печалба за разширяване на бизнеса.

Реквизит – неизменен елемент на сделка или на документ, при липсата на който последният губи силата си.

Рекламация – искане от получател на стока или на услуга, предявено към доставчика, изработващия или превозвача, 
за недостатъци на стоката или работата или за повреди при превоза.

Ремисия – отстъпка, спадане за закръгляне сумата на платеж по сметка.

Ремитент – получаващ преводна полица

Ремитиране – способ за погасяване чуждестранно задължение чрез предаване на кредитора платежен документ 
(менителница, запис на заповед, чек, платежно нареждане), издаден в чуждестранна валута. Р. бива : пряко –
длъжникът купува платежния документ в чуждестранна валута на страната на кредитора; косвено –документът е 
издаден във валутата на трета страна със съгласието на кредитора, и сложна – плащането се извършва не 
непосредствено от длъжника, а от негов кореспондент в трета страна. Р. е изгодна операция за длъжника поради 
нееднаквите курсове на валутата в неговата страна и в страната, където е купен документът, с който ще се извърши 
плащането.

Рента – перидочно получаван доход от паричен капитал и др. собственост, несвързан с предприемаческа дейност. 
Бива: поземлена тента и рента от паричен капитал.

Рентабилен – получаване на чист доход (печалба).

Репорт, в сметководството – пренасяне сума на друга страница; транспорт; отсрочване на борсова сделка от 
спекулант, който играе на повишение на борсова сделка от спекулант, който играе на повишение.

Ресконтро – спомагателна сметководна книга , която се състои от частните сметки на отделни лица.

Рецесия (Recession) - рецесията може да се разглежда като период на временно спадане на производството, 
увеличаване на безработицата и други в резултат на продължителна инфлация, упадък. В макроикономиката понятието 
рецесия обикновено се свързва със спад в реалния брутен вътрешен продукт на дадена страна, или негативен 
икономически растеж. Според една от най-разпространените тези - рецесия настъпва, когато реалният икономически 
растеж е отрицателен за период по-дълъг от две последователни тримесечия.

Рефакция – отстъпка, отбив от цената поради вложено качество, несъответстващо на договореното в сделката. 
Предвижда се, когато в договора се съдържа клаузата за базисно средно качество, при което продавачът може да 
достави стоката с отклонение в качеството в плюс или минус, но в допустими граници, наречени толеранси.

Ринг – кратковременно съглашение на капиталисти с цел да се повдигнат цените на някоя стокачрез изкупуването и от 
пазара и задържането и в складове до най- изгодния момент за нейното продаване.

РИНГС - Система за междубанкови плащания в реално време. Всички преводи на стойност над 100 000 лв. 
задължително минават през тази система, а не през БИСЕРА. 

С

Салдо - Състоянието на дадена счетоводна сметка към определена дата, показва наличност или задължение.

Салдо – остатък, в сметководството – резултат от подвеждане равносметката за дебита и кредита на някоя сметка, 
разлика между “да взема” и “да дава”.

Санирам – заздравявам, подобрявам финансово положение (на държава, акционерно дружество и пр.), чрез влагане 
на нови средства, чрез увеличаване на вложени по-рано капитали.

Самоучастие - Изискваният от банките минимален процент на участие на кредитополучателя със свои средства в 
стойността на проекта. Отнася се само за заеми с целево презназначение - покупка на жилище или някакъв бизнес 
проект; не се отнася за заеми за текущо потребление, при които банката не следи изразходването на средствата. 
Самоучастието е начин за разделяне на раска между банката и клиента. Често се бърка с обезпечителния марж при 

жилищните заеми, тъй като на практика сумите съвпадят, ако сделката се изповяда на цена, равна на оценката на 
банката за имота.

Сараф – обменител на чужди пари.

Сделка – правно средство за установяване, изменение и прекратяване на правоотношения. Когато правоотношението 
се създава от съгласуване на две или повече волеизявления на правни субекти, сделката се нарича двустранна или 
договор.

Сделка “О мийьо” - покупко–продажба на валута или ценни книжа, която трябва да бъде изпълнена от банката или 
борсовия агент по най- благоприятния курс в деня на получаване нареждането независимо от това, какъв е този курс.

Сделка “Спот” - сделка за налична стока. Характерна особеност на този вид сделка е действителното придвижване на 
стоката – продавачът продава и доставя, а купувачът купува и получава реална стока независимо от това, дали в 
момента на третирането на сделката стоката е в наличност.

Сделка “Форвард” – срочна сделка, която има спекулативен или предпазен характер. Прилага се повече при 
борсовата търговия, а също и при осъществяването на валучни операции. За разлика от подобните фючърсни сделки 
с.ф. има за цел да реално извършване на стокова или валутна операция, като същевременно се използва 
възможността за реализиране на евентуална печалбаот разликата между действително договорената цена и цената, 
която би била заплатена при сделка в брой.

Сделно-разредна система, (сделна форма на работна заплата) – работна заплата, при която размерът на заплатата 
на работниците зависи пряко от кол-вото и кач-то на изработените изделия.

Сетълмент - Окончателно прехвърляне на средства по сметка, с което разплащането се смята за окончателно 
уредено. Означава и разчети при борсовите сделки (например, правилото Т+3).

Симулативна сделка – привидно извършена сделка, при която лиспват деиствителното съгласие и воля да се 
създадат, изменят или погасят правоотношенията, произтичащи от нея. Със с.с. се създава една привидност по 
отношение на трети лица, а страните, участващи в сделката, тайно уговарят истинските си отношения.

Сконто – спадане от сумата на сметката заради плащане в брой или преди скока.

Сконтов процент – лихвеният процент, който се прилага под формата на отбив при покупката на сконтируеми ценни 
книжа – менителници, трати, съкровищни бонове и др. В тесен смисъл на думата с.п. е процентът, по който 
Централната емисионна банка сконтира менителници на търговските банки. В този случай с.п. служи като основа за 
определяне на лихвеното тавнище в страната, тъй като по същество той е цената, по която Централната банка 
предоставя кредит на търговските банки, а последните отчитат размера му при предоставяне на кредити на своите 
клиенти. С.п. на търговските банки е по-висок от с.п. на централните банки. Операциите по намаляване и увеличаване 
на равнището на с.п. от централните банки се използват като едно от средствата на кредитната политика на паричните 
пазари за регулиране на притока на капитали от чужбина, за въздействие на равнището на валутния курс, за 
въздействие на лихвеното равнище в страната и т.н.

Сметки ЛОРО - Сметки, които се водят на чуждестранни банки-кореспонденти.

Сметки Ностро - Сметки при банката-кореспондент в чужбина.

Солвенция – платежоспособност.

Сливане – сливането на две и повече компании с цел да се създаде нова, по-мощна компания.

Сложна лихва (капитализирана лихва) - Получава се, като към основната сума (главницата) се прибави лихвата от 
предходния период и така през следващия период се начислява лихва върху лихва.

Спекулант – редовен участник в повечето борси, който се опитва да предвиди и изпревари промените в цените на 
акциите и чрез бързи покупки и продажби да получи печалба.

Спесимен - Документ, който удостоверява подписите на лицата, например, на лицата, които имат право да 
представляват титуляра по една сметка.

Спестяване – ограничаване потреблението на материални и фин. средства, с цел натрупване на резерви и запаси; 
набиране в спестовни институти на временно свободни парични средства на населението за по-късно потребление, 
надвишаващо текущите разходи.

Сполиация – ограбване;отнемане на имот без възнаграждение.

Срочен депозит - Влог, който може да се изтегли след изтичане на определения с договора за депозит срок. 
Обикновено разпореждането със средствата е възможно и преди изтичане на срока, но тогава се губи начислената 
лихва, или средствата се олихвяват с процента, приложим за разплащателни сметки.

Стагнация – застой в производството, търговията и др.

Статмология – част от счетоводна наука, чийто обект на изучаване е балансът.

Стелаж – условна борсова сделка, която се състои в правото на една от договорилите се страни да купи или продаде 
определено количество ценни книжа при известен курс за известна премия.

Стелажна сделка – борсова операция, при която една от страните си запазва правото в деня на ликвидацията да купи 
по уговорения по-нисък курс в случай, че курсът се е повишил, или да продаде в случай, че курсът е спаднал, 
уговореното количество ценни книжа.Наредителят има възможност в деня, когато трябва да уреди сделката , да обяви 
дали е купувач или продавач по установения курс и за определеното количество ценни книжа. Поради това с.с съдържа 
два курса, един от които в края на срока ще бъде приложен – курсът “купува”, ако наредителят желае да купи ценните 
книжа, и курсът “продава”, ако той желае да ги продаде.

Стойност – овещественият в стойност абстрактен труд.

Сток – металическа наличност, фонд в банка, наличност от стоки в магазин.

Стока – обществена форма на продукта на труда, присъща на стопанства с обществено разделение на труда и 
размяна; вещ с определена полезност за човека или потребителска стойност.

Стокова наличност – количеството суровини, материали и готова непродадена продукция, с която разполага 
компанията в даден момент.

Стокооборот – движение на стоките от производството до сферата на потреблението.

Структуриран депозит - Депозит, специално предназначен за извършването на по-спекулативни инвестиции на 
международните пазари. Ако трендът на курса на долара или на някой индекс се отклони съществено към определена 
стойност, вложителят може да се възползва от този обрат като получава двуцифрен доход (обикновено доходът за 
различните хипотези е определен предварително). Ако предвиждането не се сбъдне, той получава минималния 
гарантиран доход. 

Суап – сделка за покупка или продажба на чуждестранна валута, изразяваща се в продажба на чуждестранната валута 
по курса на деня, придружена с едновременна покупка на същата валута за доставка в определен по-късен срок по 
договорен курс. Операцията може да се проведе и в обратен ред, а именно покупка на чуждестранна валута по курса на 
деня и едновременната и продажба по срочния валутен курс. Основната цел на с. е осигуряване срещу валутните 
рискове и колебанията на валутните курсове. 

Субсидия – безвъзмездна помощ, отпускана от държавата или местните органи на властта за развитието на 
определена дейност от фирми, лица и др.

Счетоводен баланс – система от взаимосвързани показатели, отразяващи в пари състава на средствата на фирми и 
източниците им, най-важна форма на счетоводната отчетност. Съставя се в двустранна таблица. Лявата страна (актив) 
–съставът на средствата, дясната (пасив) – източниците. Активът и пасивът трябва да бъдат равни . 

Т

Такса – заплащане на определена услуга, която се получава или се иска от държавата. Размерът се определеля от 
държавата.

Талон – дубликат на документ, оставян в кочана на чекова книжка; основната част на ценна книга (акция и др.)

Текуща сметка – влогова сметка, откривана при банка или спестовна каса. Притежателят и може неограничено да 
внася по нея свободните си парични средства и да тегли от тях.

Текуща или разплащателна сметка - Вид безсрочна сметка, която е предназначена за получаване и нареждане на 
преводи, а не за спестяване. Това е и разликата между текуща сметка и обикновен безсрочен влог. На практика това се 
вижда и по таксите - текущата сметка е по-скъпа за обслужване. Основната разлика със срочните влогове е, че 
титулярът разполага с парите си по всяко време. Въпреки това повечето банки искат предизвестие за теглене на 
големи суми (или имат санкциониращи такси). 

Текущи задължения – дългове, които трябва да бъдата изплатени в сравнително къс период от време.

Трансмерт – пренасяне на сделка от една сметка на друга; превеждане на пари от едно финансово учреждение в 
друго; прехвърляне именни ценни книжа от един притежател на друг.

Транснационална компания – компания, която притежава предприятия и административни офиси в много страни.

Трата – полица, запис на полица.

Труд – вид монополистическо обединение на предприятията; отделните предприятия, които влизат в тръста губят 
напълно своята самостойност и се подчиняват на управлението на тръста, който осъществява всички производствени и 
търговски операции.

Търг – продажба на ценни книжа или материлани активи, чрез тайно или явно наддаване от купувачите.

Търговия –дейност, включваща купуване и препродаване на стоки с цел печалба.

У

Ултимо – последен, краен; в търговската и борсовата терминология – последният ден на месеца.

Условен влог - Влог в полза на трето лице, като вносителят поставя условия за разпореждане със средствата.

Условна сделка – сделка, при която страните уговарят, че правата и задълженията ще възникнат или ще се прекратят 
в зависимост от настъпването или ненастъпването на едно бъдещо несигурно събитие (условие).

Ф

Фактура – документ, който доставчикът издава на клиента, за да удостовери заплащането на доставените му стоки 
(съдържа подробни данни за вида, количеството и стойността).

Фактурна книга – счетоводна книга, в която се вписват преписи от фактурите.

Фалимент – несъстоятелност.

Фалит – състояние, при което дадена фирма или повече дългове, отколкото може да плати, вследствие на което съдът 
обявява нейната неплатежоспособност.

Фиксиран лихвен процент - Лихвен процент, който не се променя за целия договорен срок, въпреки измененията в 
конюнктурата. Обикновено се използва при кредити, тъй като лихвите по депозитите почти винаги са фиксирани. Виж 
Плаващ лихвен процент.

Фирма – името, под което един търговец или предприятие упражнява търговската си или промишлена дейност, влиза в 
търговски връзки с това име и се подписва.

Фиксинг – валутен курс на дадена банка или друга финансова институция в даден момент.

Фиктивен капитал – съвкупност от различни ценни книжа, акции, облигации, влогове, листове и др.т., които 
принадлежат на дадено предприятие и циркулират на фондовия пазар.

Финансиране – предоставяне на дадено предприятие, капитал в парична форма.

Финансова година (фискална година, бюджетна година) - период, използван за калкулиране на годишната 
финансова отчетност в държавата, бизнеса и организации, които са неправителствени и т.н. В много юрисдикции, 
регулаторните закони, касаещи счетоводството и данъчното облагане изискват предаването на такива финансови 
доклани/изявления веднъж на 12 месеца, но в същото време могат да не задължават това да съвпада с календарната 
година (или с други думи от 1 януари до 31 декември). Фискалната година варира между отделните страни, както и 
бизнеси. Фискалната година може също да се отнася до период за отчитане на данък върху приходите.

Фифо метод (FIFO - First in First out method ) - Счетоводен метод за оценка на материалните запасите. Най-рано 
произведените/ придобити количества се продават първи. При инфлация запасите са реално оценени, т.е. реално 
оценяват разходите за подмяна на запасите. При този счетоводен метод за отчитане на запсите печалбата е по –
висока отколкото при LIFO метода, защото разходите по продадените стоки (COGS) са на равнището на първите 
произведени/ поръчани стоки.

Фонд – натрупани парични средства за някоя определена цел.

Фондова борса – особена борса или отдел от стокова борса, където се извършват сделки по купуване, продаване на 
чуждестранна валута и ценни книжа.

Фондови сделки – борсови сделки с финансови ценности, за срок или с готови пари, извършвани чрез 
посредничеството на официален маклер.

Фондов капитал – капитал вложен в ценни книжа.

Фондове – ценни книжа, принасящи доход.

Франко – термин, означаващ, че определена част от разходите по превоза или натоварването на стоката става за 
сметка на продавача и не се плаща от купувача.

Франко – клауза (уговорка) в договор, определяща пункта (склад, гара, град, държавна граница и пр.), до който 
продавачът, респ. изпращачът на стоката, поема всички разходи по натоварването, разтоварването, превозването и пр.

Франко – комисия – безплатно изпълнение на някоя търговска поръчка.

Фрахт – цена на морски превоз, която се договаря при всеки превоз по споразумениемежду продавача 
(корабособственикът) и купувача (товародател) на транспортната продукция при трампово плаване.

Фурнитура – название на различни спомагателни материали и принадлежности, консумирани в някое производство.

Фючърс – средство за покупка и продажба на суровини ценни книжа на определена дата в бъдещето. Фючърсите 
приемат формата твърд обвързващ договор за продажбата на стандартно количество по определена цена на 
фиксирана бъдеща дата. С оглед точното съдържание на задълженията фючърсите се различават както от опциите, 
така и от форуърдите.

Х

Хедж – сделка, имаща за цел да предпази купувача или продавача от възможни загуби в резултат на изменения на 
цените на борсовите стоки. Обикновено се използва в търговията със суровини, валути и при финансовите сделки. Така 
едно очаквано валутно задължение може да се покрие с предварителна покупка (форуърд) на валутата на твърда цена, 
ако се очаква повишение на курса. Сделките със суровини и ценни книжа може да се хеджират с фючърси или опции, 
които от своя страна могат да са едновременно за купуване и продаване (“коп” и “пут” опции)

Ц

Цесия - Цесията е договор, с който кредиторът на едно вземане го прехвърля на трето лице.

Страните по договора са:

1. Цедент - прехвърлителят на вземането

2. Цесионер - приобретателят на вземането

Длъжникът по вземането не е страна и неговото съгласие не е необходимо. Цесията е договор и тя изисква съгласието 
на цедента и цесионера.

Съгласието може да бъде:

- чисто;

- с модалитети.

Цесията по правило е каузален договор, като основанието на страните може да бъде всякакво (дарствено, да се 
придобие едно право). 

Ценни книжа – документи за съществуващо задължение или вземане, носят доход и са обект на покупко –продажба. 
Биват безименни или лихвоносно (акции и облигации) и именни или нелихвоносни – запис на заповед, менителница, 
чек.

Цена – изразената в пари стойност на една стока.

Ч

Чардж (charge) карта - Вид кредитна карта. За разлика от револвиращата карта, се изисква задължението да бъде 
погасено изцяло. 

Частна собственост – форма на собственост, при която средствата за производство и продуктите на труда 
принадлежата на частни лица.

Чек – писмено нареждане на притежателя на средства по банкова сметка до съответната банка, за изплащане на 
приносителя на чека на посочената в нареждането сума; вид ценна книга; квитанция за получени от купувача пари, 
която касата на магазина издава за предявяване на продавача при получаване на стоката.

Чек – писмен документ, с който издателят нарежда безусловно на едно лице (обикновено банката или кредитен 
институт), при което има парично покритие (чеков авоар), да плати на бенифициента една определена сума в пари или 
по сметка.По своята същност ч. е платежно средство за разлика от менителницата и записа на заповед, които са 
кредитно средство, тъй като с тях се отлага едно плащане. Ч. издава този, който има средства и плаща, а менителница 
– този, който има нужда от средства. Чек, на лицевата страна на който издателя (джирантите) или приносителят 
поставят две успоредни линии през текста се нарича пресечен (бориран) чек. Пресичането на чека означава, че той 
може да бъде теглен и да бъде изплатен само на банка или на определена банка, името на която се посочва между 
двете успоредни линии. Смисълът на това ограничение е да се избягнат злоупотребите с чековете и да се създаде 
сигурност за платеца и приносителя. Сумите по тези чекове се изплащат по безналичен начин – чрез минаване сумата 
от сметка на сметка. В случая рисковете от злоупотреба или открадване на чека са изключени, защото лицето, което ги 
е намерило или откраднало, не може да получи сумата.

Строителен справочник The Plan